قادرين معاكم وبيكم نعدي أي صعب
خبراء التسويق والإعلان بيبحثوا بشكل مستمر عن أفكار تسويقية مبتكرة ومتجددة تجذب انتباه المستهلكين وتشجعهم علشان ياخدوا القرار الشرائي تجاه المنتج أو الخدمة اللي بيقدموها.
#000002
ومن أكتر التيمات اللي بيستخدمها المعلنين في الإعلانات التجارية -Commercials- هي تيمة ال-Nostalgia- أوالحنين إلى الماضي ، فكل إنسان مرتبط بمجموعة من الذكريات اللي بيعتبرها جزء من كيانه وتكوينه الشخصي وبتقدر إنها تأثر فيه بشكل أو بأخر بمجرد ما بيسترجعها وفي أحيان كتيرة بيتمني إنه يعيدها ويعيشها مرة تانية.
#000003
أثبتت الدراسات والأبحاث العلمية إن استخدام النوستالجيا في الاعلان التليفزيوني يجذب الانتباه بشكل مذهل وبيساعد في وصول الرسالة الإعلانية للجمهور والتفاعل معاها وتحقيق الهدف الإتصالي المطلوب.
#000004
إزاي بيتم استخدام وتوظيف النوستالجيا في الإعلان التليفزيوني؟
#000005
يلعب المعلنون على الجانب العاطفي والنفسي عند المشاهدين خصوصاً جيل التمانينات والتسعينات بإعتبارهم قوة شرائية كبيرة وأهم شريحة في الهرم الاستهلاكي للمنتجات والخدمات دلوقتي، فبدأوا يربطوا في تيمة النوستالجيا بين الصورة والصوت والحركة بأسلوب قريب من البيع الشخصي و يوظفوا شخصيات مشهورة وأغاني وألحان واستعراضات مرتبطة بالجيل ده واتعلق بيها في الماضي واتحفرت في ذاكرته لسنين طويلة علشان يبنوا رسائلهم الإعلانية الناجحة الخاصة بمنتجاتهم وخدماتهم اللي بيقدموها.
#000006
هنحلل معاكم إعلان “صيدليات 19011” في ماراثون إعلانات رمضان 2020 اللي استخدمت بشكل صريح تيمة النوستالجيا علشان تروج بيها لمنتجاتها.
#000007
-“حبة حاجات موجودة بينا من سنين ...حبة مواقف ذكريات بتجيب حنين ”
#000009
يبدأ الإعلان بصوت الفنان مصطفي قمر بأغنية ليها طابع حنون يسترجع فيها ذكرياته الجميلة مع أصدقائه وأبناء جيله ” إيهاب توفيق وحميد الشاعري وهشام عباس” اللي بنشوفهم في البداية من خلال الصور الفوتوغرافية علي الحائط وشرائط الكاسيت قبل ظهورهم في الإعلان.
#000010
– بيتم توظيف تيمة النوستالجيا من أول ثانية في الإعلان من خلال العناصر البصرية المختلفة سواء الإضاءة ، الألوان ، الاكسسوارات زي بوسترات الافلام ، الكتب ، التليفزيون الصغير الأبيض والأسود ،لعبة بنك الحظ والسلم والثعبان دون أن نعرف طبيعة المنتج أو الخدمة اللي بيعلن عنها الرباعي أشهر مطربين الغناء في جيل التسعينات.
#000011
-نجح الإعلان بإعتماده على الأسلوب ده في التسويق إنه يظهر اهتمام العلامة التجارية بالأجيال المختلفة من عملائها وحرصها على تحسين وتعزيز صورتها الذهنية عند المستهلك.
#000012
-الهدف التسويقي من الإعلان Brand positioning فالمحتوي الإعلاني بيرسخ اسم صيدليات 19011 وقدرتها علي المشاركة المجتمعية في ظل الظروف الصعبة اللي بيعاني معاها العالم كله،
#000013
وفي نفس الوقت هناك هدفي بيعي من خلال ذكر ال Hotline لمجموعة الصيدليات وهو نفس اسمها 19011 و عدد فروعها 300 فرع على مستوي محافظات مصر لخدمة العملاء في أي مكان.
#000014
-يستخدم الإعلان الأسلوب الغنائي في الترويج لمنتجات صيدليات 19011 من خلال أغنية بسيطة لها هدف إنساني ولكن نعيب لحنها الإيقاعي المكرر، فنري إنها لم تضيف أي شئ لرصيد المطربين أصحاب التاريخ الطويل خصوصاً إنه كان من المتوقع أن يجتمعوا في عمل أقوي يليق بقيمتهم الفنية.
#000015
-وظف الإعلان الصورة بشكل جيد على مستوى الإضاءة والتكوينات واعتمد على مشاهد ولقطات منسجمة بتجمع بين الأصدقاء يستعيدوا فيها ذكرياتهم الجميلة في فترة شبابهم وبداية مشوارهم في الفن ولعب المزيكا ولقطات أخري في مستشفي وهم يرتدون الكمامات الطبية ويلتقطوا الصور مع مجموعة من الاشخاص
شعرنا إن لقطات المستشفي مقحمة علي الإعلان ولم يتم توظيفها بشكل جيد وإنها مجرد استغلال للظروف اللي بيعاني منها العالم كله بعد انتشار وباء كورونا Covid-19.
#000016
-فكرة الإعلان و المعالجة قدرت بسهولة إنها تعلق المشاهدين بالأغنية والأجواء ومطربين التسعينات اللي ارتبطوا بيهم في فترة كبيرة من حياتهم ولكن هل تحقق هدف الرسالة الإعلانية؟!
#000017
من وجهه نظرنا لا لاسباب كتيرة أهمها إن الاستعانة بالنجوم الأربعة جذب الانتباه للاعلان واعادنا لذكريات جميلة ولكنه في نفس الوقت شتت تركيزنا وانتباهنا عن السلعة أو المنتج اللي بيتم الاعلان عنه خصوصاً إنه ذكر مع ال slogan بشكل هامشي مسطح.
#000018
هل تتفق معنا إن أسلوب المعالجة ضر المحتوى الإعلاني وشتتنا كمشاهدين عن هدفه المقصود؟
#000019
Google و Facebook و Netflix خصصوا 60% من ميزانياتهم التسويقية للإعلانات التلفزيونية!
#000021
ليه شركات التسويق والمعلنين بيلجأوا لأثارة الجدل عشان يروجوا لمنتجاتهم؟
#000022
شريهان مفاجأة رمضان 2021
#000023
اعلان العربي بنظرة اعمق
#000024
Google و Facebook و Netflix خصصوا 60% من ميزانياتهم التسويقية للإعلانات التلفزيونية!
ليه شركات التسويق والمعلنين بيلجأوا لأثارة الجدل عشان يروجوا لمنتجاتهم؟
شريهان مفاجأة رمضان 2021
#000026